[{"text_idx": "#000002", "text": "Ein nod yw addysgu\u2019r cyhoedd i werthfawrogi a deall barddoniaeth Gymraeg, yn enwedig y gelfyddyd o gynganeddu, a hybu\u2019r rhai sydd am farddoni."}, {"text_idx": "#000003", "text": "Mae\u2019r gyfrol yn cyflwyno cyfoeth amrywiol o gerddi ac erthyglau, adroddiadau a lluniau, cart?ns a theryngedau, hysbysebion a llythyrau tanllyd - wedi eu dethol o\u2019r 300 rhifyn o\u2019r cylchgrawn a gyhoeddwyd hyd yma."}, {"text_idx": "#000005", "text": "Categori: Hanes Beirdd a Llenorion"}, {"text_idx": "#000006", "text": "Newydd ei chyhoeddi mae\u2019r gyfrol Deugain Barddas dan olygyddiaeth Gruffudd Antur a Guto Dafydd i ddathlu sefydlu\u2019r cylchgrawn fu\u2019n difyrru, cynhyrfu ac ysbrydoli beirdd Cymru a\u2019u caredigion ers 1976."}, {"text_idx": "#000007", "text": "Daeth \u2018Eisteddfod y Llwch\u2019 yn Aberteifi yn haf poeth 1976 ag ambell storm i\u2019w chanlyn \u2013 ond yn yr Eisteddfod hon hefyd y gwelwyd sefydlu dwy gymdeithas oedd a\u0302\u2019r nod o ddod a\u0302 charedigion llenyddiaeth Gymraeg yn nes at ei gilydd; Cymdeithas Bob Owen oedd y naill a Barddas, y Gymdeithas Gerdd Dafod oedd y llall."}, {"text_idx": "#000008", "text": "Roedd Alan Llwyd, y prifardd ifanc anfoddog a gododd i ganiad y corn gwlad yn ystod seremoni\u2019r Cadeirio yn ganolog i\u2019r fenter o sefydlu\u2019r Gymdeithas Gerdd Dafod, ac ynghyd a\u0302 Gerallt Lloyd-Owen, daeth yn gyd-olygydd ar gylchgrawn y Gymdeithas, Barddas ym mis Hydref 1976."}, {"text_idx": "#000009", "text": "Yn o\u0302l Guto Dafydd a Gruffudd Antur, mae\u2019r gyfrol Deugain Barddas yn dathlu llawer mwy na chyfraniad y cylchgrawn: \u201cMae\u2019n ddathliad o\u2019r gymdeithas a\u2019r gwerthoedd a\u2019i gwnaeth yn bosib. Yn nadeni barddonol yr 1970au ffurfiwyd cenhedlaeth a chanddi\u2019r awch i greu, dehongli a dyrchafu barddoniaeth a\u2019r diwylliant Cymraeg. Ceir yn Barddas bortread safadwy o\u2019r ymdrech hon, ac o ymdrechion ton ar o\u0302l ton o feirdd i drin, trafod a hyrwyddo barddoniaeth\u201d."}, {"text_idx": "#000013", "text": "Y Swyddogion a\u2019r Pwyllgor GwaithBeirdd Barddas"}, {"text_idx": "#000014", "text": "BarddoniaethBeirniadaeth lenyddolBlodeugerddiDramaHanes Beirdd a LlenorionNofelauY Gynghanedd"}, {"text_idx": "#000018", "text": "Mae angen cwcis angenrheidiol er mwyn i'n gwefan weithio. Os byddwch chi'n rhwystro pob cwci ar ein gwefan, efallai na fydd yn gweithio'n iawn."}, {"text_idx": "#000019", "text": "If you disable this cookie, we will not be able to save your preferences. This means that every time you visit this website you will need to enable or disable cookies again."}, {"text_idx": "#000021", "text": "Gall y cwcis hyn hefyd gael eu gosod gan wefannau trydydd parti a gwneud pethau fel cyfri nifer o weithiau mae fideos YouTube sydd wedi eu mewnblannu yn cael eu gwylio."}, {"text_idx": "#000022", "text": "Please enable Strictly Necessary Cookies first so that we can save your preferences!"}]